Ribe Stifts Adresseaviser, 1841-12-14
Uagtet vi fattige Jyder see op til enhver Schlesvig=Holsteiner, som til et høiere Væsen, saa maae vi dog dennegang med Smerte tilstaae, at der er hændet Dem, Hr. Hempel, noget Menneskeligt; - De er bleven vred, - vred som en Tydsker, – ja saa vred, at al Besindighed har forladt Dem og at De reent ud fægter i Luften mod Spøgelser og Phantastebilleder. - Men nu sidder jeg jo her igjen og skriver løs, og saa kommer De bagefter og siger det er Digt og Løgn, derfor maa jeg vel til at bevise, hvad jeg siger. Altsaa ville vi tage Deres Jnserat for os og see om deraf ikke ovenstaaende kan documenteres. De skriver, at jeg har behaget at tillægge Dem en uforsvarlig Omgang, med Skudsmaal. - Det siger J Herre, og ikke jeg. - Jeg har blot anført at Folk, som kom fra Rødding Pastorat, ikke havde Præstepaategning paa deres Skudsmaal og gave til Grund, at Præsten ikke vilde paategne det, fordi det ikke var et nyt Skudsmaal fra Haderslev. Det er Factum; men at denne deres Vægring var uforsvarlig, har jeg hverken vovet at sige eller tænke, i det Høieste har jeg tilladt mig at formene at den var løierlig. At ikke een, men Flere ere komne hos mig og forlangt Døbeattester, og det i en halsbrækkende Fart, fordi de strax skulde skaffe Skudsmaal fra Haderslev uagtet de havde eet her hjemme fra, med mindre de hellere vilde betale 53, det er Factum men da Skudsmaalene i Sønderjylland ikke skulle forevises hos Præsten ved Ankomsten, saa har jeg troet dette var Sognefogdens Jndfald (uagtet Vedkommende rigtignok have lagt Deres Navn til) og herimod gaaer mit Jnserat især ud; thi det at savne Deres Paategning om Altergang, det koster jo ingen Penge, og Hensigten med mit Jnserat var, som tydeligt nok fremlyser, at gjøre opmærksom paa det Hensigtsløse i at fordre nyt Skudsmaal af Folk, der alt have eet og altsaa volde dem dobbelt Bekostning. At der hos mig fra andre Steder af Sønderjylland ere foreviste Skudsmaal, der have sædvanlig Paategning af Stedets Præst og Altergang og Opførsel, det er Factum. Forresten indeholder mit Jnserat en Paragraph af Tyendeanordningen og noget Raisonnement. - Men hvad i al Verden er det saa De kalder usandfærdig beskyldning eller Digt og Løgn, eller hvad er det som skjænder Deres Ære heri, - Jeg er nær ved at troe, at denne er bleven meere skjændet ved Deres eget Jnserat, end ved mit; thi at fremkomme med Gammelstrands=Argumenter istedetfor Beviser, det geraader efter Jydens simple Forstand Jngen til Ære, og vi hertillands ansee i vores enfoldige Borneerthed dette som Beviis for Mangel paa Dannelse; men Herregad, vi ere jo ogsaa kun derfra, wo die Butter Smør heist."De ønsker Leilighed til Forsvar. - Mig synes at dertil var den ypperligste Leilighed ved mit Jnserat, og naar jeg vilde give mig af med Digt og Løgn, saa kunde jeg jo fortælle Dem, at jeg netop skrev det for at De skulde erfare de Rygter, som snege sig omkring om Dem, og faae den forønskede Leilighed. - Det er nu i Grunden haardt nok at jeg her skal sidde og forsvare Dem mod Dem selv og vende Deres egne Ord til det Bedste; men Jyden har alle sine Dage været et skikkeligt Skind, ogsaa fornægte vi det heller ikke i Lidelser og Modgang, hvortil jeg med Føie henregner den Græmmelse og Hjertesorg, som Deres Jnserat vakte God Morgen Hr. Hempel!" hos mig. En Præst i Nørrejylland.